ITEL ชนะประมูล 2 โครงการ “กปภ.” มูลค่ารวม 45 ลบ.
ITEL ชนะประกวดราคาอิเล็กทรอนิกส์ “กปภ.” คว้า 2 โครงการ มูลค่ารวม 45.53 ลบ.
ITEL ชนะประกวดราคาอิเล็กทรอนิกส์ “กปภ.” คว้า 2 โครงการ มูลค่ารวม 45.53 ลบ.
2 ธ.ค. 2564

บริษัท อินเตอร์ลิ้งค์ เทเลคอม จำกัด (มหาชน) หรือ ITEL เปิดเผยว่า บริษัทได้เข้าร่วมประมูลงานกับการ ประปาส่วนภูมิภาค ด้วยวิธีประกวดราคาอิเล็กทรอนิกส์ (e-bidding) และชนะการเสนอราคาทั้งสิ้นจำนวน 2 โครงการ มูลค่ารวม 45,527,000.00 บาท (สี่สิบห้าล้านห้าแสนสองหมื่นเจ็ดพันบาทถ้วน)
โดยบริษัทได้ชนะการเสนอราคาโดยเสนอราคาต่ำสุด และคาดว่าจะได้มีการลงนามสัญญาในเดือนธันวาคม 2564 โดยมีระยะเวลาการให้บริการ 1 ปี นับตั้งแต่เดือน มกราคม 2565 ซึ่งมีรายละเอียดดังนี้
1) โครงการประกวดราคาเช่าบริการระบบเครือข่ายเสมือน (Virtual Private Network VPN) ตามเอกสารประกวด ราคาเช่าด้วยวิธีอิเล็กทรอนิกส์ (e-bidding) เลขที่ กจห. 59/2564 มูลค่า 26,477,000.00 บาท (ยี่สิบหกล้านสี่แสน เจ็ดหมื่นเจ็ดพันบาทถ้วน) รวมภาษีมูลค่าเพิ่มและภาษีอื่น ค่าขนส่ง ค่าจดทะเบียน และค่าใช้จ่ายอื่นๆ ทั้งปวง
2) โครงการเช่าบริการเครือข่ายเสมือนและระบบแจ้งเตือนข้อความสั้น (SMS) เพื่อรองรับระบบสารสนเทศสำหรับผู้ใช้น้ำตามเอกสารประกวดราคาเช่าด้วยวิธีอิเล็กทรอนิกส์ (e-bidding) เลขที่ กจห. 60/2564 มูลค่า 19,050,000.00 บาท (สิบเก้าล้านห้าหมื่นบาทถ้วน) รวมภาษีมูลค่าเพิ่มและภาษีอื่น ค่าขนส่ง ค่าจดทะเบียน และ ค่าใช้จ่ายอื่นๆ ทั้งปวง